《早发临洺行沙河道中忆两弟》
明代·袁宗道

昏昏寒月夜方深，驱马长亭复短亭。
十里奔风吹积砾，千秋篝火乱残星。
鞭梢漠北烟沙黑，梦里江南果树青。
驿路飘零那可问，挑灯何日对原鸰。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。